Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7046

7. évfolyam A Történelem tanulásának céljai a 7. évfolyamon A történelmi segédtudományok közül az oklevéltan (diplomatika) megismerése. Történelmi szövegek értő olvasásának gyakorlása, a szövegek feldolgozása, kulcsszavak és kulcsmondatok kikeresése, önálló információgyűjtés az iskolai könyvtárban, médiatárban, vagy az interneten. A tankönyv szövege mellett néhány szakkönyv, kézikönyv, lexikon használata, ismeretek gazdagítása, írásos és szóbeli forrásokból történelmi ismeretek megszerzése és megtanulása, következtetések megfogalmazása, különböző típusú forrásokból származó információk összehasonlítása. A korabeli források közül a követjelentés, emlékirat és magyar jogtudomány kiemelkedő alkotásának Werbőczy Hármaskönyv részleteinek elemzése. Önálló tanulás gyakorlása, a téma önálló feldolgozása, a lényeg megragadása önállóan, vagy megadott szempontok alapján, szövegtömörítés, a szövegek átfogalmazásának tanulása, fogalmak azonosítása, helyes használata. A történelmi valóság és a fikció megkülönböztetése egymástól. A magyar újkortörténet biografikus megközelítésérnek megismerése, a törökellenes küzdelmek magyar hőseinek korhű bemutatása, Erdély aranykorának és híres fejedelmeinek ismertetése, a Rákóczi-szabadságharc jelentőségének, ugyanakkor viszont a Habsburg-dinasztia keretein belüli modernizáció jelentőségének megértése. A történelmi események térben és időben történő ábrázolása, a történelmi térképek felhasználása az ismeretszerzéshez. Történelmi helyszínek azonosítása különböző térképeken (földrajzi, történeti, vaktérkép stb.), az egyetemes és magyar történelem eseményei közötti összefüggések bemutatása, egy-egy századról rövid korképelemzés megírása. A politikatörténet, az eseménytörténet mellett egy-egy korszak művelődéstörténeti hátterének, az életmódban bekövetkezett változásoknak bemutatása. Annak felismerése, hogy a koraújkori háborúk kísérője nemcsak a területszerzés volt, hanem a járványok, vagy a parasztfelkelések, netán egy új civilizáció megismerése, új ismeretek, kultúrák értékeinek befogadása. Az újkorral kapcsolatos kiemelkedő történettudományi eredmények megismerése, a török kor kutatásaiból néhány elmélet felidézése, egy-egy történettudományi koncepció ismertetése. Korok, államalakulatok, államberendezkedések több szempontú összehasonlítása. Ismeretek szerzése a politikai konfliktusokról, a középkori és koraújkori háborúk közötti különbségekről, az első újkori forradalmakról, azok hétköznapi, emberi, erkölcsi vonatkozásairól. A magyar állam és a magyar történelem fordulópontjai közül Mohács tragédiájának, Erdély aranykorának, Magyarország felszabadításának és a Rákóczi szabadságharc eseményeinek megismerése, megtanulása. Az európai újkori történelem jelentős eseményei közül a nagy földrajzi felfedezések és következményei, a reformáció és a katolikus megújulás, a kontinentális abszolutizmus és az alkotmányos monarchia születése Angliában, a keresztény Európa törökellenes európai összefogásának és a török kiűzésének elsajátítása. Különbségek és egybeesések felismerése az egyetemes és a magyar történelmi események között. A történelmi események közötti okok és következmények felismerése. Különböző típusú okok és következmények megkülönböztetése, a lényeges és lényegtelen közötti különbségek felismerése. Önálló kérdések megfogalmazása az okokról és következményekről. Aktuális jelenkortörténeti események történelmi előzményeinek bemutatása. A politikatörténet és a gazdaságtörténet mellett az események életmódtörténeti, mentalitástörténeti hátterének felfedezése, a politikai intézmények megismerése. A különböző államformák megnevezése, a hatalmi ágak megkülönböztetése, és az egyes ágak funkcióinak, szerepének konkrét példákon keresztül történő bemutatása. Kormányzati struktúrák (pl. Magyarország kormányzása a XVI-XVII. században) ismerete. A különböző történelmi régiók eltérő fejlődésének bemutatása. Történelmi emlékhelyeink, emlékparkjaink felkeresése, reális magyarságtudat kialakítása. Önreflektív magatartás erősítése. 2006/20/II. szám TEMATIKUS TANANYAG TANULÁSI PROGRAM TELJESÍTMÉNY MINIMÁLIS OPTIMÁLIS I. A KÖZÉPKORI MAGYAR KIRÁLYSÁG HANYATLÁSA: A JAGELLÓK MAGYARORSZÁGON Ismeretek tanulása a Jagellók koráról, a rendi anarchiáról 1. Dobzse László uralkodása, a központosítás szétesése Ismeretek tanulása a magyar állam hanyatlásáról, a Jagellók magyarországi uralmáról, a hanyatlás okairól és következményeiről. Tudja, hogy milyen események kapcsolódnak a következő évszámhoz:

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes